Има към 500 души и на лицата им е изписано странно изражение.
Трудно е да се опише.
Сякаш са замаяни. Не могат да повярват, че Ленън е мъртъв.
Хората бяха сериозни, не бяха там да си говорят, а да тъгуват.
Йоко Оно, съпругата на Джон Ленън, пожела...
На другата сутрин след смъртта му
влязох през портата
и алеята беше опасана с полицейска лента.
На земята имаше счупени стъкла.
Тротоарът беше изцапан с кръвта на Джон.
Е. МИНЦ, ПРИЯТЕЛ
Трябваше да прекрача това, за да вляза в сградата.
Йоко не беше на себе си.
Известно време се взираше в телевизора, макар че звукът беше изключен.
Въртяха едно и също нещо.
Чувахме от последния етаж как пееха хората долу.
Чувахме съвсем ясно.
Тя ме погледна и ме попита: "Онзи мъж защо го застреля?".
ВТОРИ ЕПИЗОД
РАЗСЛЕДВАНЕТО
Аз съм Джеймс Т. Съливан и ръководя следствения отдел в нюйоркската полиция.
Поканихме ви, за да ви информираме какво знаем до момента
и какво се е случило във връзка с убийството на Джон Ленън.
Арестувахме Марк Дейвид Чапман
с адрес ул. "Саут Кукуи" 55
на Хавайските острови за убийството на Джон Ленън.
Психичноболен ли е? - Нямаме информация.
Как се държа?
Беше много спокоен. - Бихте ли казали за стрелбата?
Стрелял е три пъти. Не мога да кажа категорично.
Съдебният лекар ще установи.
Но има седем рани.
Може да са входни и изходни.
Колко пъти е стрелял? - Пет. Пистолетът беше празен.
Дал ли е мотив? - Не.
Благодаря. - И аз.
ТЕКСТА ЧЕТЕ КИЙФЪР СЪДЪРЛАНД
Репортери от цял свят са в 20-и полицейски участък в Ню Йорк.
Те отчаяно искат да научат повече за мъжа, убил Джон Ленън.
Заедно ли са действали?
Позволяват им да са в участъка и да задават въпроси на разследващите.
Имам да пиша документация.
В участъка бях заобиколен от репортери, всеки задаваше въпроси.
Колко изстрела? - Бил ли е в безсъзнание?
Доколкото знам, да. - Казал ли е нещо?
Не. - А Йоко?
Не беше на себе си.
Един от Англия, друг от Германия.
ПОЛИЦАЙ Т. ПАЛМА
Все някой искаше да говори с мен.
Това беше важен случай за хората по цял свят
и всеки се интересуваше от него.
Какво знаете за заподозрения? - Нищо.
Къде го заварихте?
Вече арестуван от колегата Спиро.
Имате ли описание на заподозрения?
Когато ме назначиха да охранявам Чапман,
беше шокиращо
да седя до човека, убил Джон Ленън.
Отначало той беше спокоен,
но после започна да се изнервя и се разтрепери.
Инспекторът влезе и каза: "Уведомили сме жена ти на Хаваите".
И тогава той видимо се разстрои и изнерви.
Поиска да отиде до тоалетна.
Добре, ще те заведа, казах. И го придружих.
Там го попитах: "Даваш ли си сметка какво си сторил?".
А той: "Да, самоубих се. Аз съм Джон Ленън".
Просто го погледнах и усетих как ми се ще да го метна през прозореца.
Снемат показанията на Чапман и след това му дават да говори с жена си.
20-И УЧАСТЪК, НЮ ЙОРК
Глория? - Да.
Обажда се полицай Спиро. Съпругът ти е при мен.
Искаше да ти кажа, че е добре. Сега ще говори с теб.
Разговорът им се записва, в случай че Чапман разкрие нещо важно.
Здрасти. - Марк.
Има ли полиция при теб? - Не, първо ми се обади репортер.
Не искам да говоря с никой друг. - Знам, но не ме искаш там, нали?
Къде? - В Ню Йорк.
Не, остани където си.
Осъзна ли какво си извършил?
Въпреки това те обичам. Винаги ще те обичам.
И аз те обичам. - Добре, чао.
Проблемът не беше дали сме хванали престъпника.
Убиецът беше при нас.
Бяхме убедени в това, но искахме да изключим
вероятността да е имал помагачи.
Исках да разпитам всички свидетели
и всеки, който може да е видял съучастник.
Таксиметровият шофьор Ричард Питърсън е ключов свидетел.
В участъка беше лудница.
РИЧАРД ПИТЪРСЪН
Същинска лудница.
Бяха започнали да се събират репортери. Случаят беше важен.
Разпитваха ме и им разказах точно какво видях.
Но ме караха да го повтарям безброй пъти,
защото звучеше много шантаво.
След като го застреля, Чапман остана там с оръжието в ръка.
После го пусна, съблече якето си
и извади книга - "Спасителят в ръжта".
Това странно поведение е потвърдено
и от полицай на местопрестъплението.
Едно от необичайните неща е, че при задържането му...
ХЪРБ ФРАУЪНБЪРГЪР
...той не понечи да бяга, а започна да чете книга.
Помня, че имаше една-две минути,
в които можеше да избяга в парка, да хване самолет и да отпраши на Хаваите.
Кой щеше да разбере?
След разпита обвиняват Чапман в убийство.
Когато трябваше да го откарат в съда,
се реши да използваме примамка, защото някой можеше да иска да го убие.
Трябваше ни доброволец за примамката.
Някой, който не се страхуваше.
Не знаех кой е и така и стана.
На тази снимка Стив не извежда истинския убиец.
Убиецът излезе от друга врата и беше откаран към съда.
Докато го водят в съда,
журналисти от цял свят започват да разследват кой е Марк Чапман.
Докато почитателите на "Бийтълс" организират бдения,
всички се питат защо някой би искал да убие Джон Ленън.
Заподозреният е Марк Дейвид Чапман, на 25 години.
Безработен пазач от Хонолулу.
Марк Чапман е фотограф от Хонолулу, Хавайските острови.
Работил е като домакин в болница "Касъл Мемориъл".
Всеки нов факт за него
променя образа на Марк Чапман.
Целият свят знае кой беше Джон Ленън,
а сега се опитваме да разберем що за човек е бил предполагаемият убиец,
искаме да осмислим случилото се.
Вечерта преди убийството
Чапман отсяда в хотел "Шератон".
Съдията издава заповед за обиск в стаята му
и следователите отиват в хотела.
След като арестувахме убиеца,
получихме разрешение да влезем в хотелската му стая.
На шкафчето открихме снимки
и лични вещи на Чапман.
Явно нарочно бяха оставени.
"Обвиняемият беше подредил на масата следните неща -
паспорта си, касетка с осем песни на Тод Ръндгрен,
Библия, отворена на Евангелието на Йоан.
В средата на подредените от него лични вещи
беше оставил плакат на "Магьосникът от Оз".
Писмо от бивш надзорник от християнска организация във Форт Чафи,
където е работил с виетнамски бежанци."
На пръв поглед той винаги е работил с деца
или с хора в нужда.
За някои хора тези вещи доказват, че убийството е предумишлено.
Чапман не само го е планирал,
но се е подготвил за идването на разследващите.
За защитата на Чапман обаче
подредените вещи са доказателство за невменяемост.
Адвокатът на Чапман, Хърбърт Адлърбърг, убеди съда,
че клиентът му се нуждае от психиатър.
Объркан е. Поне според мен той не може да съдейства пълноценно
на адвоката си.
Как точно? - Не отговаря адекватно на въпросите ми.
Особено на тези, които касаят самия инцидент.
Според мен би било добре
да го прегледа психиатър, преди да продължи разследването.
БОЛНИЦА "БЕЛВЮ"
Чапман е отведен в затворническото крило на "Белвю".
Заместник-комисар Ед Хърши го очаква.
Бях в "Белвю", като го докараха.
Даже пътувах с асансьора до затворническото крило
с него и с придружаващия го полицай.
ЕД ХЪРШИ
Бяхме на сантиметри един от друг.
Попитах го добре ли е и той ми кимна.
Изглеждаше като съвсем нормален човек.
Не се отличаваше с нещо особено.
Опитвах се да измисля какво да кажа после на репортерите.
Изглеждаше спокоен.
Не издаваше никаква емоция.
Това е затворническото крило в "Белвю", където Марк Чапман,
предполагаемият убиец на Джон Ленън,
е в килия на втория етаж при засилени мерки за сигурност.
Сега Чапман е в ръцете на психиатрите
и д-р Наоми Голдстийн преценява доколко е в състояние да се изправи пред съда.
НАОМИ ГОЛДСТИЙН
Тя за пръв път обсъжда открито становището си.
Той влезе при мен и му казах: "Здравей, аз съм д-р Голдстийн, сядай".
Исках да знам какво е станало и как се е стигнало дотам.
Говорихме доста време.
Той разкри много различни лица.
Можеше да е лош, после мил. Беше труден пациент.
Даваше уклончиви отговори,
беше неразгадаем.
"Говори свързано, на въпроса и прави логически връзки.
Изпитва силна тревожност, диша учестено, уморен е,
но оказва съдействие и отговаря."
Което значи, че говори с мен.
Когато бях в стаята при Йоко,
чувахме как хиляди хора пеят песните на Джон.
СБОГОМ, ДЖОН
Ринго беше първият, който се обади и пристигна в Ню Йорк.
Джон обичаше Ринго. Винаги говореше за него с възхита.
Влязох в "Дакота"
и казах на Йоко, че знам как се чувства.
А тя съвсем откровено ми отвърна: "Не знаеш".
Колкото и близки да бяхме с Джон,
тя беше два пъти по-близка с него.
От събралото се множество хората крещяха
на Йоко и на Шон да се доближат до прозореца.
А щеше да е по-добре да я оставят на мира, защото него нямаше как да го върнат.
Никак не й помагаше, че тълпата отвън пускаше музиката му.
Когато излязохме,
не исках хората да ми казват колко много обичат "Бийтълс",
когато тъкмо сме загубили Джон.
Не бях там да се видя с член на групата, а да утеша моя приятелка.
Ето какво написа Йоко на 9 декември 1980 г.
"Няма да има погребение за Джон.
По-късно тази седмица ще определим час за обща молитва за душата му."
Джон щеше да бъде кремиран,
а къде са останките му, и до днес остава загадка.
Заради внезапното убийство на Ленън без явен мотив
най-близките му хора отчаяно се нуждаят от отговори.
Никога не съм споделял,
че едно от нещата, които Йоко ме помоли да направя,
беше да разследвам теориите,
конспиративните теории, след убийството на Джон.
Някои хора вярват, че зад убийството стоят скрити сили.
САЩ СА НАЙ-ГОЛЕМИТЕ УБИЙЦИ!
През 70-те години Ленън е отявлена фигура в американския политически живот
и мобилизира армия от последователи срещу Никсън и Виетнамската война.
Тук сме да приберем войниците си. Да не забравяме и оръжията.
Да приберем и оръжията си и тогава наистина ще имаме напредък.
Двамата бяха убедени,
че апартаментът им в "Дакота" се подслушва.
Няма съмнение,
че разузнавателните служби в страната -
ЦРУ, ФБР, Агенцията за национална сигурност
и други агенции - извършваха нещо такова.
Знам кога телефонът не се подслушва.
А когато ме подслушват, в слушалката се чува шум.
Когато излизах, от другия тротоар ме наблюдаваха.
Следваха колата ми.
Не беше шега, бяха ми вдигнали мерника.
Параноята на Джон и Йоко е основателна.
Тези досиета във ФБР, цели 11 кг,
изискани от писателя Джон Уинър, разкриват,
че администрацията на Никсън е смятала Ленън за заплаха.
Има стотици страници,
написани от Ричард Никсън до директора на ФБР,
в които Джон и Йоко са нарочени
за следене и наблюдение.
Предприели мерки на най-високо ниво в правителството
да се започнат действия за проблема с Ленън.
Никой не е давал шанс на мира.
Ганди и Мартин Лутър Кинг се опитаха, но ги убиха.
Ако трета страна стои зад смъртта на Ленън,
как тогава е бил замесен Марк Чапман?
"МК-Ултра" е кодовото название на таен проект на ЦРУ,
в който нищо неподозиращи хора са били подлагани на опити за контрол на ума.
Д-р Милтън Клайн, световен експерт в хипнозата,
е бил важен участник в програмата "МК-Ултра" на ЦРУ.
Повечето държавни агенции, които се занимават с разузнаване,
искат да използват хипнозата
в някои разузнавателни операции.
По-късно д-р Клайн посещава Чапман в килията
и става част от защитата му.
Документите сочат, че ЦРУ са се опитвали
да разработват агенти, чието съзнание да контролират.
Експеримент, доближаващ се до промиването на мозъци.
От ЦРУ се интересували от тази идея
и според някои Робърт Кенеди е бил убит по този начин.
Сирхан помни, че е бил в хотела в нощта на убийството
и е налял кафе на красиво момиче, а после всичко му се губи.
Следващото, което помни, е как минава през стая с огледала
и е замаян от тях.
Защитата смята, че е бил хипнотизиран.
Сирхан си спомня, че първата му реакция била да се здрависа с Кенеди,
но когато тълпата хукнала към него, извадил оръжието.
Странното поведение на Чапман след убийството
буди безпокойство у инспектор Рон Хофман.
Сам ли е бил?
Имал ли е задкулисен съучастник?
Има ли заговор?
Това се питахме всички.
Изпратихме екипа на Хавайските острови да разговаря с приятелите и близките му.
Разговаряхме с роднините му
и с всеки негов познат, когото успяхме да намерим.
През повечето време беше много тих и беше съвестен работник.
Любезен, тих и интелигентен младеж.
Много е умен и уравновесен.
Животът на Чапман в много отношения е объркващ.
Приятелите му все още се опитват да проумеят случилото се.
Възможно ли е Марк Чапман, когото тук познават от няколко години,
да е същият човек, обвинен в убийството на Джон Ленън?
Чапман остава загадка и медиите искат да разберат що за човек е.
Не след дълго намират един от най-близките му хора.
Днес беше поставена охрана пред апартамента на сем. Чапман.
Предполага се, че съпругата му Глория Абе
е вътре с приятелка и отказва да говори с репортерите.
Доближихме се до вратата рано сутринта преди охраната и чухме плач.
Медиите не й даваха мира.
Нуждаеше се от правна помощ и ми се обади.
За мен беше най-добре да събера всички репортери в една стая...
АДВОКАТ ХАРТ
...да й зададат колкото въпроси искат и да се приключи с това.
Като почитателка на "Бийтълс" скърбя за Джон Ленън и ми е мъчно
за съпругата му Йоко и сина му Шон.
Искам само да кажа, че много съжалявам за съдбата,
сполетяла Йоко Оно и семейството й, че съпругът й трябваше да умре.
Когато тя каза: "Жалко, че той трябваше да умре",
се чудех дали това не е просто лош подбор на думи.
Защото той нямаше да умре, ако не беше Чапман да го убие.
Това надали означаваше, че е знаела,
че той ще умре.
Според мен още не беше приела
реалността, че съпругът й го е убил.
Глория не е направила нищо, няма никакво участие.
Не е оказала съзнателно помощ
на Марк в действията му.
Тя беше невъзмутима
в излагането на фактите.
Очаквах повече емоция. Според мен просто си е такава.
Християнка съм и прошката е една от най-големите добродетели.
Винаги лесно съм прощавала.
Глория отговаря на репортерите,
но не разкрива някои аспекти от отношенията си с Чапман.
Тя ми каза, че след като се оженили,
Чапман се пропил и дори я е удрял няколко пъти.
След това ходел размъкнат и не помнел постъпките си.
Затова започнала да се съмнява в психичното му здраве.
В Ню Йорк психиатърът д-р Наоми Голдстийн
е стигнала до заключение дали Чапман може да се изправи пред съда.
По дефиниция се гледа способността
да разбираш обвиненията и да съдействаш на защитата си.
Той не беше психопат.
Не страдаше от халюцинации и илюзии.
Заключението ми е, че той може да се изправи пред съда.
Отдръпнете се, хора. Хайде, направете път.
Процесът наближава
и гневът към Чапман измества скръбта.
Г-н Алдърбърг, защо се оттеглихте?
Става непоносимо дори за адвоката му.
Звънят ми, разпитват ме.
През деня телефоните ми прегряваха.
Не можех да представлявам този човек
при такива обстоятелства.
Отдръпнете се.
Допускахме, че хората ще искат да го докопат,
защото той застреля член на "Бийтълс".
Затова трябваше да намерим най-сигурното място
и само за една нощ беше взето решение
това да е затворът на остров Райкърс.
Чапман беше изведен от "Белвю"
след вълна от смъртни заплахи.
Остров Райкърс е в река Ийст
и до него се стига само по мост.
Труднодостъпен е, въпреки че е в град Ню Йорк.
Тази изолация го правеше идеален за затворник като Чапман.
Враждебността към него расте
и със случая се заема млад и сравнително неопитен адвокат.
Джонатан Маркс заяви, че тази сутрин са му предложили да поеме случая.
Той заяви пред репортери, че не е отказал.
Мнозина са ядосани на Чапман,
а вие ще го защитавате в съда. Какво мислите по въпроса?
Хората, гневни на г-н Чапман, едва ли ще си го изкарват на мен.
Аз съм просто адвокат, представляващ клиент.
Поради голямото натоварване Маркс наема младши адвоката Дейвид Съгс.
И тогава, и сега
според мен няма по-голямо признание
от това да защитаваш толкова непопулярен престъпник.
Няма съмнение, че напрежението беше огромно.
И преди бях работил по общественозначими случаи.
Но се оказа, че този случай е на светлинни години
пред всичко, по което съм работил.
Преди процеса защитата на Чапман започва да го посещава в затвора.
Неделя е и съм на остров Райкърс да се срещна с Марк Чапман.
Записват всеки разговор с него.
Наистина съм щастлив, че ще те представлявам.
Тези разговори за пръв път стават обществено достояние.
Обещавате ли, че... Ще попитам само веднъж.
Ще изтърпите ли докрай?
Обещавам. Питай колкото пъти искаш.
Беше странно - понякога той говореше съвсем нормално.
И в следващия миг - бам!
Изтърсваше нещо, което ни идваше като гръм от ясно небе.
Тогава си казвахме: "Да, луд е".
Разкажи какво стана.
Чуйте нещо шантаво.
Мислех, че ще се превърна в някого, ако убия човек.
В кого? - Знаете ли "Спасителят в ръжта"?
Да. - Носех я със себе си.
Мислех, че ще се превърна в героя от книгата.
Сега разбирам, че...
В кого да се превърнеш? - В Холдън Колфийлд.
Той мислеше, че ще се превърне в Холдън Колфийлд,
героя от книгата "Спасителят в ръжта".
Щял да се превърне
от пълничък млад мъж във висок и слаб юноша.
Не говореше смислено.
Тук нямаше загадка. Той беше убиецът на Ленън.
Не се беше опитал да избяга и въпросът беше
в какво психическо състояние е бил, когато е извършил убийството.
Намеренията ни бяха да докажем на журито, че този мъж
е луд и в резултат на това
трябва да се лекува в психиатрична клиника,
а не да лежи в затвор.
Но обвинението не приема довода за невменяемост.
Ако някой страда от психично заболяване толкова сериозно...
КИМ ХОГРЪФ, ПРОКУРОР
...че да вземе пистолет и да си мисли, че е банан,
би могло в съда да се докаже, че е невменяем.
Но според нас Чапман не страдаше от психично заболяване.
Осъзнавал е какво прави, имал е оръжие и го е използвал умишлено.
Знаел е, че върши нещо нередно,
защото след това е изчакал полицията.
НАКАЗАТЕЛЕН СЪД
Какво ще гледа психиатърът? - Кога ще го прегледат ли?
Искат да установят в какво душевно състояние е бил.
Маркс, адвокатът на Чапман,
разкрива спорна процедура пред екипа си.
Избрах възможно най-добрия.
Ще ни кажете ли кой е? - Хипнотерапевтът?
Милтън Клайн е клиничен психолог
и наистина използва хипноза в практиката си.
Той наема бившия консултант
на програмата за контрол на ума на ЦРУ - д-р Милтън Клайн.
Можете да обучите агенти да стрелят, без да подбират,
да стрелят по хора без никакви угризения,
без да се колебаят и безпокоят.
Марк, това е д-р Милтън Клайн. - Как си, Марк? Приятно ми е.
Ако има скрити аспекти в убийството,
д-р Клайн се надява да ги разкрие чрез хипноза.
Марк, от теб искам да гледаш към тавана.
Бавно започни да затваряш клепачи.
Остави тялото ти да се отпусне
от главата до върха на пръстите.
Отпусни се още повече, нека тялото ти релаксира.
Все по-дълбоко и по-дълбоко.
Чувствам се странно, много съм отпуснат.
Така се чувстваш, нали?
Искам да се опиташ да си представиш сцената.
Убийството ли? - Да.
Добре. Седях и една кола спря.
Знаех, че е неговата, и си казах: "Това е то".
Вратата се отвори, Йоко слезе и й кимнах.
После слезе той. Погледнах Джон, когато ме подмина.
Отместих се от бордюра,
направих няколко крачки, обърнах се с лице към него,
извадих пистолета от джоба си
и го насочих към него.
После стрелях пет пъти.
Арестуваха ме и тогава казах: "Аз съм Спасителя в ръжта".
Помниш ли как се чувстваше?
Сякаш не бях аз, но бях аз.
Аз го убих, помня това.
Коя част от ума ти взе това решение?
Виждам борба. Една част от мен се съпротивляваше.
Помня само, че един глас в главата ми
ми казваше да стрелям точно когато той мина покрай мен.
И стрелях.
Нека за десет минути се отдадем на тиха молитва
за душата му, както пожела Йоко Оно.
Моля, изключете всички радиоприемници.
Прекратете всякаква търговия.
Всеки да се отдаде на тих размисъл. Започваме сега.
Нека всички се помолим.
Чапман се готви за процес,
а хиляди се събират на бдение в Сентръл Парк.
Един от участниците е следил събитията особено внимателно.
Джон Хинкли-младши.
Той също има екземпляр от "Спасителят в ръжта".
И се кани да стреля по президента на САЩ.
В СЛЕДВАЩИЯ ЕПИЗОД
Чапман заяви, че е невинен поради невменяемост.
Бог му наредил да стреля.
Според мен е виновен, не мисля, че е невменяем или нещо такова.
Не беше психичноболен. Искаше да се прочуе.
При други обстоятелства
щеше да бъде съден като невменяем, но уби не когото трябва.
Превод на субтитрите Катина Николова